open-index/open-wikipedia-markdown huggingface dataset:
Nanumba people

De **Nanumba people** be ethnic group wey dema traditional homeland dey for de southeast for de Northern Region for Ghana insyd. Dem dey speak Nanugli (var. Nanuni), Gur language.
## Geography
As of 2000, de Nanumba dema population for Ghana insyd na dem estimate am 78,812.

Though Nanumba dey constitute homogeneous cultural den linguistic group, dem dey closely relate plus de Dagomba for de north den east den de Mamprusi further for de north, den more remotely plus de Mossi for Burkina Faso. Traditionally de ancestors wey dem originate of de paramount chiefly dey line for de former three brothers, den de Mossi paramounts descend from daughter wey be Mamprusi line. References wey dem publish dey include Mampruli speakers dema quoted statements: *Ti ŋmampurisi, Yooba, Naanumma ni Moosi piiligu nyɛ la Kyama maa* "Wanna origin for we Mamprusi, Dagomba den Nanumba na e be Chama insyd", *Ti zaa nyɛ la yimmu* "We all be one. (Mamprusi, Dagomba, Nanumba)" den discussion for [*passim*] insyd.

De Nanumba dema capital town be Bimbilla, small town wey dey serve as de capital for Nanumba North District for de Northern Region for north Ghana insyd. E san be de capital for de Nanumba State den de seat for de Overlord for Nanumba, de Bimbilla Naa.
## Traditional authority
De highest level for de traditional hierarchy insyd, dem refer am for English insyd as de 'Paramount Chief' anaa sumtimes 'King', be de last court of appeal for every disputes for lower levels: recourse no dey between paramonts oda dan war. Paramount Chief ein subjects dey constitute ethnic group anaa 'tribe'. For dis system insyd de Bimbilla Naa plus ein seat for Bimbilla be de Nanumba ethnic group dema Paramount Chief. Traditionally, de Mamprugu paramount chief (de NaYiri) wey dey directly install paramount chiefs from Mampurugu for de 'younger brother' den 'granddaughter' states, but for chao centuries de NaYiri ein recognition for de new paramounts be symbolic at best den ein significance dispute. De Nanumba be particularly close relationship plus de Dagomba, but de larger group dey rarely exercise dema power ova dem. 

For modern Ghana insyd der be House of Chiefs wer traditional matters get forum at de level for de nation state.
## Religion
Islam be de most-practiced den characteristic religion for de Nanumba den Dagomba, de Nanumba less-so dan de Dagomba, though chao people san dey consult non-Muslim diviners den dem dey give offerings to ancestral den oda shrines. Few Christians wey dey, mostly Roman Catholics.
## Festivals
Besides de two Islamic festivals; Eid al-Fitr den Eid al-Adha, de Nanumba dey celebrate Bugum Chugu, Damba festival den Naa Jigli festival.

## References
Nation Builders Corps (NABCO)

**De Nation Builders Corps**, sa known be as **N.A.B.C.O**, be Ghanaian initiative so say e go provide jobs to unemployed post-secondary school graduates (graduates of universities, training colleges, etc.) Government of Ghana wey introduce am.

De initiative dey aim to solve various social problems for private den public sectors inside all, den to build worker skills so say e go provide economic growth. Trainees for dis program dey get monthly stipends.

## References



## External links

* Official website
* 
* 
*
National Amalgamated Central, Local & Parastatal Manual Workers' Union

De **National Amalgamated Central, Local and Parastatal Manual Workers' Union** (often referred to as The Manual Workers) be sam trade union for Botswana insyd.

## References
*ICTUR; et al., eds. (2005). 
*
National Education, Health and Allied Workers' Union

De **National Education, Health den Allied Workers' Union** (**NEHAWU**) be sam trade union for South Africa insyd. Plus membership of 276,000 ebe de largest public sector union for de country insyd. Edey organize State, Health, Education den Welfare workers.

## Dema History
Dem form de union for 1987 insyd, as de Health den Allied Workers' Union merge plus de General den Allied Workers' Union den de South African Allied Workers' Union.

De NEHAWU be affiliate plus de Congress of South African Trade Unions (COSATU), den Public Services International den de Trade Union International Public Service den Allied employees.

## Dema Leadership

### Dema General Secretaries

: 1987: Yure Mdyogolo
: 1988: Phillip Dexter
: 1994: Neil Thobejane
: 1998: Fikile Majola
: 2013: Bereng Soke
: 2017: Zola Saphetha

### Dema Presidents

: 1987: Bheki Mkhize
: 1990: Vusi Nhlapo
: 2004: Noluthando Mayende-Sibiya
: 2010: Mzwandile Makwayiba
: 2022: Mike Shingange

## References



; Sources

* ICTUR; et al., eds. (2005). 

## External links

* NEHAWU official site.
Nana Twum Barimah

**Nana Twum Barimah**, dem also dey call am **Dr. Rokoto,** be Ghanaian film den television actor den comedian wey he contribute to de growth of de film industry. Na he be co-host give “*By the Fireside”* plus Maame Dokono on GTV for de 1990s den early 2000s insyd.

## Ein career
He feature for movies den television series like Obra den wey he co-host “By de fireside” plus Maame Dokono. Na he be radio presenter for New York where he talk about social, domestic den health issues wey he blend am plus comedy. He work plus Waterproof for various comedy concerts. He currently be de Chief give Aperade for de Eastern Region insyd.

## Ein filmography

* Obra
* Coming To Ghana
* By the Fireside (Ghanaian TV program)

## References
National Health Laboratory Service

De **National Health Laboratory Service** (NHLS) be South African national government institution wey dem establish for 2001 insyd. As dem create am wey dem merge de South African Institute for Medical Research (SAIMR), de National Centre for Occupational Health den de National Institute for Virology. Esan absorb various provincial health department den university-run pathology laboratories.

De NHLS be de diagnostic pathology service give de public sector for South Africa insyd. Ebe network give 265 laboratories service, all public hospitals den clinics for de country insyd.

## Dema Divisions den subsidiaries
Besides de network of pathology laboratories wey NHLS dey operate nu, de institution san get number of specialist divisions:

## Dema Training
De NHLS dey involve for training wey dem dey take give all pathologists for South Africa insyd thru ein partnerships plus all nine of de medical schools for South African universities insyd.

## Dema Research
De NHLS ey involve for pathology insyd den health surveillance research thru de pathology laboratories wey edey run for de medical schools. De partnerships plus universities dey concentrate for few priority areas top; HIV/AIDS, tuberculosis, malaria, occupational health, malnutrition prevention, cervical cancer screening den pneumococcal infections.

## Dema Controversy
For 2011 insyd, de Treatment Action Campaign, sam HIV/AIDS non-governmental organization criticize de national government say dem allow de financial viability of de NHLS threaten secof de failure of de health departments of Gauteng den Kwa-Zulu Natal say make dem pay de NHLS for services wey dem render. De financial problems continue go 2012 insyd.

## References
National Union of Mineworkers (South Africa)

De **National Union of Mineworkers** (**NUM**) be sam mainly mining industry wey dey relate plus trade union, sam organisation of workers plus common goals thru organised labour, for South Africa insyd. Plus sam membership of 300,000 as of 2014 insyd, ebe de largest affiliate of de Congress of South African Trade Unions (COSATU).

## Dema History
De form de union for 1982 insyd as sam black mine workers union, for de initiative of de Council of Unions of South Africa top. Na dema first leader be Cyril Ramaphosa, wey ebe ein tym wey de union grow rapidly, wey dem win bargaining recognition from de Chamber of Mines for 1983 insyd.

NUM campaign successfully for 1980s insyd for de end of de job reservation system, sam system wey ensure say dem allocate de best-paid jobs give de whites. Na de union be sam founding affiliate give de Congress of South African Trade Unions for 1985 insyd. For 2001 insyd, e absorbe de Construction den Allied Workers' Union, while for 2021 insyd e absorb de Liberated Metalworkers' Union of South Africa. Dem complete de merger for 2021 insyd.

Na NUM dey affiliate internationally plus de International Federation of Chemical, Energy, Mine den General Workers' Unions.

### 2007 strike
For 4 December 2007 insyd, de Union go strike wey dem go protest working conditions for South Africa ein mines insyd. Dem spur de strike by sam rise for worker fatalities from 2006 go 2007, despite sam government plan for October insyd wey go reduce fatalities. Less than 5% of mineworkers go work for dat day insyd.

## Leadership
### General Secretaries
:1982: Cyril Ramaphosa
:1991: Kgalema Motlanthe
:1998: Gwede Mantashe
:2006: Frans Baleni
:2015: David Sipunzi
:2022: William Mabapa

### Presidents
:1982: James Motlatsi
:2000: Senzeni Zokwana
:2014: Piet Matosa
:2018: Joseph Montisetse
:2022: Daniel Balepile

## References



## External links

* NUM official site.
Nayaah (gospel singer)

**Nana Yaa**, alias **Nayaah**, be Ghanaian Gospel singer den songwriter wey dey Luton, United Kingdom.

## Ein Early life
She start dey sing as she dey 10 years old for Accra, Ghana wey she tour Ghana den Nigeria waaa.
## Awards den nominations

## Discography
### Albums

### Singles

## References


## External links
*Official Facebook Page
Nelson Kyeremeh

**Nelson Kyeremeh** be a Ghanaian politician den an administrator. Na he be de member of parliament give de Berekum East Constituency insyd de Bono Region since 7 January 2021.

## Early life den education
Dem born Kyeremeh for 27 March 1985 wey he dey hail from Berekum insyd de Bono Region of Ghana. He obtain ein basic education certificate insyd 2000 den ein secondary school certificate insyd 2003. Na dem award am ein Bachelor of Science degree insyd Management Studies (Administration/Management) insyd 2012 after he succeed a Diploma insyd Basic Education insyd 2009.

## Career
Na Kyeremeh be an Assistant Headteacher plus de Ghana Education Service den subsequently an Administrator for Agyengoplus Transport and Logistical Service Limited.

## Politics
Kyeremeh win make he contest as de NPP Parliamentary candidate give de Berekum East Constituency against de incumbent MP Kwabena Twum-Nuamah. He further win de 2020 general elections by 27,731 votes wey make 61.3% of total votes cast whilst de NDC parliamentary candidate Simon Ampaabeng Kyeremeh get 17,305 votes wey make 38.2% of de total votes cast den an Independent candidate Francis Manu-Gyan get 217 votes wey make 0.5% of de total votes cast.
### Committees
Kyeremeh be a member of Members Holding Offices of Profit Committee den a member of Works and Housing Committee.

## Ein life matter
Kyeremeh be Christian.

## Philanthropy
Insyd November 2021, he present sam educational materials to about 41 public schools.

## References
New Abirem

**New Abirem**  be sam small town wey dey south Ghana insyd wey ebe de capital of de Birim North District, sam district wey dey Eastern Region of south Ghana. Sam curiosity be say dis remote town dey host sam modern resort wey dem dey bell am Beige Village Golf Resort den Spa, wer dem go fi entertain locals, tourists den especially expats plus various activities such as golf den spa treats. De resort be well known for de country insyd secof dem organise Junior Golf competitions.

De mining giant, Newmont Golden Ridge Ltd get ein Akyem mines for de District insyd. Edey operate for de District insyd since 2011. De operations of de mine be largely credited for de rapid expansion den development of de District, especially de capital.

## Education
New Abirem get some senior high school way the name bi  NASS

## References
Nigerian Armed Forces

De **Nigerian Armed Forces** (**NAF**) be de combined military forces give Nigeria. Edey consist of three uniformed service branches: de Nigerian Army, Nigerian Navy, den Nigerian Air Force. De President of Nigeria dey function as de commander-in-chief give de armed forces, wey dey exercise ein constitutional authority thru de Ministry of Defence, wey be responsible for de management of de military den ein personnel. De operational head of de AFN be de Chief of Defence Staff, wey be subordinate to de Nigerian Defence Minister. Plus a force of more dan 230,000 active personnel, de Nigerian military be one of de largest uniformed combat services insyd Africa. According to Global Firepower, de Nigerian Armed Forces be de fourth-most powerful military insyd Africa, wey dem rank 35th for ein list, internationally.

## Nigerian military operations abroad
Insyd October 2004, de Nigerian troops dem deploy to Darfur, Sudan, make dem spearhead an African Union force, make dem stop de genocide insyd Darfur. Nigeria contribute more dan 20,000 troops/police go various UN missions since 1960. De Nigerian Police Force den troops participate insyd:

* UNIPOM – India den Pakistan, 1965
* UNIFIL – Lebanon, 1978
* UNIIMOG – Iran den Iraq, 1988
* UNPROFOR – Former Yugoslavia, 1998
* UNMISET – East Timor, 1999
* MONUC – Democratic Republic of the Congo, 2004

Nigerian officers serve as Chiefs of Defence insyd oda countries, plus Brigadier General Maxwell Khobe, wey dey serve as Sierra Leone Chief of Staff insyd 1998–1999, den Nigerian officers dey act as Command Officer-in-Charge of de Armed Forces of Liberia from at least, 2007.

## References


## Read further

* Idang, Gordon J. "The Politics of Nigerian Foreign Policy: The Ratification and Renunciation of the Anglo-Nigerian Defence Agreement." African Studies Review 13, no. 2 (1970): 227–251.
* Robin Luckham, The Nigerian military; a sociological analysis of authority & revolt 1960–67, Cambridge [Eng.] University Press, 1971.
* N.J. Miners, ‘The Nigerian Army 1956–66,’ Methuen and Co. Ltd, London, 1971
* Jimi Peters, 'The Nigerian Military and the State,' 1997, 
* Nigerian Army Education Corps and School, History of the Nigerian Army 1863–1992, Abuja, 1992

## External links

* Nigerian Defence Staff
* Nigerian Army
* Nigerian Navy
* Nigerian Air Force
Nii Osae Osae Dade

**Nii Osae Osae Dade** be Ghanaian entrepreneur den computer scientist. He be de co-founder den director give Mazzuma den Utopia Technologies: two companies wey dey de digital space insyd for markets wey dey come up. He be de Director of Software give Mazzuma.

## Ein early life den education
Dem born Nii Osae for Ghana wey he go Presbyterian Boys Senior High School for Legon. He continue go do ein BSc computer science for University of Ghana.

## Ein career
Nii Osae sanso be de board chairman for de Artificial Intelligence Association Ghana den memba for de Astronomical Society of Ghana wey na he be speaker for de Tech in Ghana Conference, NVIDIA GTC 21, Global Webinar Series on AI in Finance.

For 2013 insyd, Nii Osae co-found CYST, software innovation company wey dey specialize for Artificial Intelligence, Blockchain, den mobile payments insyd so say dem go improve financial inclusion for markets wey dey emerge thru ein flagship product dem dey bell Mazzuma wey e dey process transactional volumes.

## Ein recognition
Dem recognize Nii Osae for Forbes 30 Under 30 Technology category insyd. Na he dey part of de IBM/Airtel Mini Mobile Innovations Competition wey dem develop smart innovations wey dey use telecommunications.
## References
Nkawkaw

**Nkawkaw** be a town insyd southern Ghana wey ebe de capital of Kwahu West Municipal, an area insyd de Eastern Region of south Ghana. Nkawkaw get a 2013 settlement population of 61,785 people. Dem sanso descibe Nkawkaw as a city insyd a valley as ebe de gateway to ascend de Kwahu mountains.

## Geography
Nkawkaw dey situate for de road den former railway between Accra den Kumasi, wey e dey lie about halfway between dese cities. E sanso be connected by road to Koforidua den Konongo. Nkawkaw be one of de major towns of de Kwahu Mountains. Historically na dem no consider am as a Kwahu town secof na e no dey top of de mountain range. According to de 2013 census Nkawkaw get a settlement population of 61,785.

## Climate

## References


## External links

* Nkawkaw seen from space
Nkoranza

**Nkoranza** (anaa **Nkoransa**) be town wey dey for de mid-north of Ghana. Ebe de district capital give Nkoranza South Municipal insyd de Bono East Region.

Ebe part of one of de leading towns, wey rebel against Ashantis insyd 1892-93. Nkoranza get market wey mostly dem dey sell yams, maize den oda food stuffs.

## Transport
Nkoranza be one of de areas wey dem propose for railway station.

## Education

* Nkoranza Senior High Technical School
* St. Theresa Roman Catholic School
* Anglican University College

## References
Nicole Amarteifio

**Nicole Amarteifio** (dem born am 1982) be Ghanaian film director, producer, den screenwriter.

## Biography
Na dem born Amarteifio insyd Ghana insyd 1982 buh he move go London as a three-month-old secof de military coups insyd ein country, wey she live insyd England for six years. Na ein grandpoppie, a white district commissioner, marry ein grandmommie insyd Ghana insyd 1945. She later move plus ein family to Scarsdale, New York, buh she vacation insyd Ghana every year.

While na she attend Scarsdale Middle School, na dem hear a classmate reportedly dey suggest blowing up Africa so say he go solve de HIV problem.

Amarteifio ein parents move back to Ghana insyd 1997. She earn a bachelor's degree insyd African den Afro-American studies from Brandeis University insyd 2004.

After graduation, she get a job insyd Washington, D.C. as a consultant for African economic development for The Whitaker Group, wey she work give Rosa Whitaker.

Insyd 2006, Amarteifio move go Accra, Ghana, make she work insyd economic development for de African Development Foundation. Shortly after ein move to Africa, she get de idea make she make a show like *Sex and the City* insyd Accra.

Amarteifio return to de United States make she attend Georgetown University wey she obtain a master's degree insyd corporate communications insyd 2010. For Georgetown, she study under Mike Long, wey encourage ein interest insyd screenwriting.

Na dem bell Amarteifio "de Shonda Rhimes of Ghana." Na dem name am one of OkayAfrica 100 Women insyd 2018. Ein first feature film, *Before the Vows*, premier for de Seattle International Film Festival insyd 2018. A romantic comedy, e dey follow de relationship between Afua den Nii as dem contemplate marriage.

## Ein Filmography

* 2012: *Praying for Daylight* (short film; writer den co-producer)
* 2014–present: *An African City* (TV series; writer, co-director, producer)
* 2016: *The Republic* (TV series; writer, director, producer)
* 2018: *Before the Vows* (writer, director, producer)
* 2020: *Indie Nation* (as herself)

## References
New Partnership for Africa's Development

De **New Partnership for Africa's Development** (**NEPAD**) be economic development program give de African Union (AU). AU adopt NEPAD for de 37th session of de Assembly of Heads of State den Government for July 2001 for Lusaka wey dey Zambia insyd. NEPAD ein aim be say ego provide sam overarching vision den policy framework for accelerating economic co-operation den integration among African countries.

## Structure

#### Chief Executive Officers

### Partners
* United Nations Economic Commission for Africa (UNECA)
* African Development Bank
* Development Bank of Southern Africa (DBSA)
* Investment Climate Facility (ICF)
* African Capacity Building Foundation
* Office of the UN Under-Secretary-General and Special Adviser on Africa
* IDC (The Industrial Development Corporation) - Sponsor of NEPAD

## Bibliography
* The New Partnership for Africa’s Development (NEPAD): An Initial Commentary by Ravi Kanbur, Cornell University
* Nepad’s APRM: A Progress Report, Practical Limitations and Challenges, by Ayesha Kajee
* "Fanon's Warning: A Civil Society Reader on the New Partnership for Africa's Development", edited by Patrick Bond, Africa World Press, 2002
* "The New Partnership for Africa's Development: Challenges and Developments", Centre for Democracy and Development (Nigeria), 2003
* "NEPAD: A New Path?" edited by Peter Anyang' Nyong'o, Aseghedech Ghirmazion and Davinder Lamba, Heinrich Boell Foundation, 2002
* "The African Union, NEPAD, and Human Rights: The Missing Agenda" by Bronwen Manby, Human Rights Quarterly - Volume 26, Number 4, November 2004, pp.&nbsp;983–1027
* "Economic Policy and Conflict in Africa" in Journal of Peacebuilding and Development, Vol.2, No.1, 2004; pp.&nbsp;6–20
* "Pan-Africa: The NEPAD formula" by Sarah Coleman, World Press Review July 2002 v49 i7 p29(1)
* "Bring Africa out of the margins", The Christian Science Monitor July 5, 2002 p10
## References



## External links

* NEPAD official website
Nkoranza North District

**Nkoranza North District** be one of de eleven districts insyd Bono East Region, Ghana. Originally na e be formerly part of de then-larger **Nkoranza District** for 10 March 1989, til na dem split off de northern part of de district make e create **Nkoranza North District** for 1 November 2007 (effectively 29 February 2008); thus dem name de part wey remain as **Nkoranza South District**; wich na dem later elevate am go municipal district assembly status for 28 June 2012 make e cam turn **[[Nkoranza South Municipal District]]**. De district assembly dey locate insyd de southern part of Bono East Region wey Busunya be ein capital town.
## List of settlements

## References
Nkrankwanta

**Nkrankwanta** be a town wey dey locate insyd de Bono Region of Ghana, near de border of Ivory Coast. Dis town be de capital of Dormaa West (district). Notable educational institution wey dey locate insyd dis town be de Nkrankwanta Commercial Secondary School. De school be a second cycle institution.

## References
November

**November** be de eleventh den penultimate month of de year wey dey Julian den Gregorian Calendars, de fourth den last of four months wey get length of 30 days den de fifth den last of five months wey get length of fewer than 31 days.

## Astrology
De Western zodiac signs give November be Scorpio (October 23 – November 21) den Sagittarius (November 22 – December 21).

## Symbols

November ein birthstone be de topaz (particularly, yellow) wich dey symbolize friendship den de citrine. Ein birth flower be de chrysanthemum.

## References


## External links
Nsawkaw

**Nsawkaw** be town wey esanso be de capital of Tain district wey dey Bono Region for Ghana insyd. Ebe de hometown for native people of Nsoko na ebe Hani Begho (we dey pronounce am Bew). Eget population of about 6000.

History dey teach say dat de people for Nsoko dey komot from hole wey dem settle first for Hani. Tradition further dey talk say during dema stay for Hani, ebe self-styled creator wey plus ein mummie wey dem bell am ASO to stay plus dem. Sooner dan later, ein mummie die wey na dem inform am (de self-styed creator) about de death, he exclaim say “Asoko”, wey dey mean say ASO gone, den eventually e cam turn Nsoko wey na dem Anglicized am Nsawkaw. Insyd 2018, de Omanhene for Nsawkaw be Okogyeaman Nana Duodu Ampem II.

## References
Nuna people

De **Nuna** people, anaa **Nunuma**, be subgroup for de Gurunsi people for Southern Burkina Faso insyd, dema estimated population be 150,000, den Ghana. Dem know de Nuna secof dema masks. De group dey speak de Nuni language.
## Culture
Dem distinguish Nuna art in particular by ein very colorful masks - red, white den black - statuettes for clay den wood insyd, stools den jewels, generally dem destine make dem honor de ancestors.

Masque Nunuma-Burkina Faso.jpg|Bird mask
NunaMask.jpg|Butterfly mask
COLLECTIE TROPENMUSEUM Een Nunuma of Winiama masker TMnr 20031563.jpg|Face mask
Nuna sculpture Louvre 70-1998-6-1.jpg|Sculpture from the Léo region


## References
Nungua

**Nungua** be a town insyd Krowor Municipal District insyd de Greater Accra Region of southeastern Ghana near de coast. Nungua be de eighteenth most  settlement insyd Ghana, for terms of population insyd, plus a population of 84,119 people.

## Traditions
De people of Nungua be Ga Adangbes. Dem dey celebrate de Kpledzoo festival. Dem dey insyd eight clans, namely: **Nii Mantse**, Nii Moi We, Nii Borte We, Nii Adzin We, Nii Borkwei We, Nii Osokrono We, Nii Odarteitse We, den Nii Djenge. De paramount chief of Nungua be King (Dr) Odaifio Welentsi III.
## Education
Education fi be accessed insyd all levels insyd Nungua. Notable schools dey include:

### Tertiary schools

* De Regional Maritime University
* Laweh Open University College
* GCB Bank Training School

### Senior high schools

* Nungua Secondary School
* Nungua Presbyterian Secondary Commercial School
* St Peter's Anglican Senior High School
* Royal Technical College

### Basic schools (public)

* Nungua Methodist '1' Basic School
* Nungua Methodist '2' Basic School
* St. Paul Anglican Basic Schools
* Nungua Lekma Basic Schools
* Nungua Presby Basic Schools.

## References


## External links
Nuong Faalong

**Edith Nuong Faalong** be a Ghanaian entrepreneur, journalist, writer, activist wey she sanso be actress.

## Ein Early Life den Education
Nuong dey hail from Lawra insyd de Upper West Region of Ghana, She get ein secondary education for Aburi Girls Senior High School wey she later continue go de University of Ghana, Legon.

## Career
Faalong join Media General Ghana Limited insyd 2017 as a broadcaster for 3 FM den TV3. She be de first woman den de youngest journalist make she host Hot Issues, a current affairs show for TV3 top. She work insyd de TV3 newsroom wey na she sanso be a member of de newspaper review team.

As an actor, she make headlines plus ein quick rise after only a short time insyd de Ghanaian film industry. Na dem tip am as an actress to look out for especially after ein role insyd Garrett Batty ein *Freetown* wich she win de Actress of the Year (Non-Nigerian) insyd de 2016 Nigeria Entertainment Awards (NEA). Na she feature insyd a number of TV series den movies such as 'Living with Trisha', 'A Northern Affair', 'Broadway', 'Sins Of Our Fathers' den 'Crime in Love', among odas.

Faalong be de founder of Earthyria.

## References



## External links

*  at IMDb
Nuotama Bodomo

**Nuotama Frances Bodomo** (dem born am 1988) be Ghanaian filmmaker, writer den director.

## Ein Biography den Career
Dem born am for Ghana, wey ein both parents be educators, Bodomo be Dagaaba. Dem san raise am for Norway den Hong Kong, before she move go New York go study film for Columbia University, wey she graduate plus BA for 2010 insyd, den NYU's Tisch Film School (MFA). Ein first film, *Boneshaker* (2013), wey star Oscar nominee Quvenzhané Wallis, premier for de 2013 Sundance Film Festival before dem play for SXSW, Pan African Film Festival, den Lincoln Center's African Film Festival. Ein film *Afronauts* (2014) get ein US premiere for de 2014 Sundance Film Festival, ein international premiere for de 2014 Berlin International Film Festival, wey dem include am for de exhibition insyd "Dreamlands: Immersive Cinema den Art, 1905–2016" for de Whitney Museum of American Art. 

Dem name am as one of *Filmmaker* magazine's "25 New Faces in Independent Film" for 2014 insyd. She dey base for New York City.

She direct de short segment "Everybody Dies!" for de omnibus feature Collective: Unconscious (2016), wey premiere for de 2016 SXSW Film Festival. Ewin Best Experimental Short for de 2016 BlackStar Film Festival. For *Film Quarterly insyd*, Vol. 71, Number 2, for sam Black Film dossier wey ein title be "Death Grips," by Michael Boyce Gillespie, Bodomo explain ein 2016 film segment *Everybody Dies!*. For 2018 insyd, na Bodomo be writer den director for *Random Acts of Flyness*, sam HBO series wey Terence Nance create.

Bodomo currently dey develop de feature version of *Afronauts*, wey Sundance Institute, Tribeca Film Institute, IFP's Emerging Storytellers program, den de Alfred P Sloan Foundation support am.

Bodomo be 2019 United States Artists Fellow for Film insyd.

## Ein Filmography
* *Boneshaker* (2013)
* *Afronauts* (2014)
* *Collective: Unconscious* (segment "Everybody Dies!") (2016)
* *Random Acts of Flyness: Season 1* (2018)

## Make you see dis one too
* Black Women Filmmakers
* Ghanaian Women Filmmakers
* Ghanaian Filmmakers

## References


## External links

* Official website
*  at IMDb
* "Frances Bodomo by Katie Bradshaw", Katie Bradshaw *[[:en:Bomb_(magazine)|Bomb Magazine]]*. July 9, 2013.
* "30 Under 30: Frances Bodomo, Filmmaker", Mark Asch. *[[:en:Brooklyn_Magazine|Brooklyn Magazine]]*. October 13, 2016.
* "Death Grips" A Black Film Dossier by Michael Boyce Gillespie, Film Quarterly. December 4, 2017.
* "Whose Place, Whose Space?: Extraterrestrial Stakes" Genevieve Quick, Art Practical. February 13, 2018.
* Hubert Bals Fund development selection 2023
North East Region

De **North East Region** be one of de sixteen regions wey dey Ghana insyd. E dey insyd de north of de country wey dem create am insyd December 2018 after dem do referendum den vote make dem break am from de Northern Region. De region capital be Nalerigu.

## Geography den climate

### Location den size
De North East Region dey border for de north by de Upper East region, for de east by de eastern Ghana-Togo international border, for de south by de Northern region, den for de west by de Upper West region. North East region dey make up of 6 districts.

## Tourism den attractions

* Gambaga Escarpment
* White Volta den Red Volta Rivers
* Ancient rock art for Gingana, Kpatiritinga, Jilik, den Tusugu
* NaYiri Palace insyd Nalerigu
* NaJeringa historic slave wall insyd Nalerigu
* Gravesites of ancient Mamprusi den Mossi kings insyd Gambaga
* Zayaa Mosque/Shrine insyd Wulugu
* Ancient Koma Figurines insyd Yikpabongo
* Buyuori Cave insyd Yikpabongo

## Economy
More dan 85% of de economically active population be agricultural. De low population density be partly cause by emigration, for addition to geography den climate.

## Demographics
De North East Region get low population density, den, along plus de official language of English, chaw inhabitants dey speak language of de Gur subfamily insyd de Niger–Congo language family, lyk Mampruli, Tampulma, Bimoba, Kusaal, Dagbani, anaa Konkomba. De Mamprusi Kingdom dey locate insyd de region.

### Religion
Chaw residents insyd de North East region dey affiliate plus Christianity, Islam, den/anaa Traditional African Religion.

## Administrative divisions
De political administration of de region be thru de local government system. Under dis administration system, dem divide de region into six MMDA's (wey dey make up of 0 Metropolitan, 2 Municipal den 4 Ordinary Assemblies). Each District, Municipal anaa Metropolitan Assembly, be administered by Chief Executive, wey dey represent de central government buh dey derive authority from Assembly head by presiding member dem elect from among de members dema body. De current list be as follows:

## Famous citizens

## References



## External links

* "Districts of Ghana". *Statoids*.
* GhanaDistricts.com
Obaapa Christy

**Obaapa Christy** (née *Christiana Twene*) formerly **Christiana Love** be Ghanaian gospel musician. De *Meti Ase* hit singer be recipient of *Gospel Artist of de Year* den *Song of de Year* Awards for 2007 edition of Ghana Music Awards. John Kufuor confer am plus National honor for 2008 insyd.

## Ein Early life
Dem born am for Kumasi wey dey Ashanti Region of Ghana, wey she dey sam family of 9 siblings.

## Ein Career
She release sam new Single wey ein title be, *The Glory* for 2021 insyd.

## Ein Awards den nominations

### Vodafone Ghana Music Awards

## References
October

**October** be de tenth month of de year insyd de Julian den Gregorian calendars. Ein length be 31 days.

October be commonly associated plus de season of autumn insyd parts of de Northern Hemisphere, den dey spring in parts of de Southern Hemisphere, wer ebe de seasonal equivalent to April insyd de Northern Hemisphere den vice versa.

## Symbols

October ein birthstones be de tourmaline den opal. Ein birth flower be de calendula. De zodiac signs be Libra (til October 22) den Scorpio (from October 23 dey go).

## References


## External links
Odumase, Ghana

**Odumase** (anaa **Odumase Sunyani West**) be a small town wey ebe de capital of Sunyani West District of de Bono Region of Ghana. De number of inhabitants be 16,542.

Odumase be known for de Odomaseman Day Secondary School. De school be a second cycle institution. 

## References
Ofoase

**Ofoase** be sam small town wey dey Ashanti Akim South Municipal insyd, Juaso, be de capital for Ashanti, Ghana insyd.

## Dema Education

* Ofoase Senior High Technical School. De school be second cycle institution.

## References
Ofosu Asamoah

**Ofosu Asamoah** (born 25 November 1969) be a lawyer wey na he be de member of parliament wey dey represent Kade constituency insyd de Eastern region of Ghana.

## Ein early life den education
Na dem born Ofosu for 25 November 1969. He dey hail from Kade, a town insyd de Eastern region of Ghana. He obtain ein Bachelor of Arts degree insyd Law den Political Science for de University of Ghana insyd 1994. He go on go obtain ein Bachelor of Law for de Ghana School of Law insyd 1997.

## Ein career
Ofosu be lawyer. Na he be partner for Kimberly Chambers. He cam turn MP for Ghana for January 2001 insyd.

## Ein life matter
Ofosu marry plus four kiddies. He be Christian (Presbyterian).

## References
Ohemaa Mercy

**Mercy Amoah** alias **Ohemaa Mercy** be Ghanaian contemporary gospel singer wey she get chaw awards.
## Early life den education

Mercy Amoah dem popularly know am as Ohemaa Mercy na dem born am insyd Weija, Accra to Fantis parents, Mr den Mrs Amoah, from Abakrapa den Elmina respectively. She live chaw of ein young life insyd Koforidua. Ohemaa Mercy undertake ein primary education for St. Peter's Anglican Primary School, Koforidua den secondary education for Ghana Senior High School, Koforidua. She continue to de S.D.A Teachers Training College, Asokore, Koforidua wer na she obtain ein Teachers Certificate ‘A'.

## Studio albums

## Major singles

* "*Aseda" (Thanksgiving)*
* "We Praise Your Name"
* "*Yesu Mogya*" (The Blood of Jesus)
* "*Woafiri Mu*"(You Have Escaped It)
* "Ɔbɛyɛ Ama *Wo*"(He Will Do It For You)
* "*Biribi Bɛsi*"(Something Will Happen)
*"Ote Me Mu" ft. MOG Music

## Awards den nominations

## References


## External links

*Ohemaa Mercy for Facebook top
*Ohemaa Mercy for Twitter top
*Official website
Okyereko

**Okyereko** be town wey dey near Winneba Junction for Gomoa East District insyd wey dey Central Region for Ghana insyd. E dey locate along de Kasoa-Winneba road for de Cape Coast-Accra Highway top.
## References
Omar Sheriff Captan

**Omar Sheriff Captan** be a Ghanaian actor den film director. Although dem initially know am for "bad boy" roles, he later cam turn a pastor.

## Ein life matter
Na Captan marry ein long-time girlfriend Cindy insyd 2013, buh dem later divorce, after wich he cam turn a pastor. Na dem report say he get a Tanzanian girlfriend insyd 2021. He get a daughter, Grace Smith, wey sanso be an actress.

## Ein filmography
* *Outrage*
* *Dark Sands*
* *My Sweetie*
* *I Stand Accused*
* *Tentacles*
* *The Chosen One*
* *Broadway*
* *Tinsel*
* *Cheaters*
* *Crime of Love*
## External links
*Omar Sheriff Captan for Flickr top
* at IMDb

## References
Ophelia Crossland

**Ophelia Akweley Okyere-Darko** (dem born am March 16, 1983) (née Crossland) be Ghanaian fashion designer wey she be de Creative Director for Ophelia Crossland Designs Ltd den Ohemaa Kids. Dem people wey Inspire Limited name her as part of hin 75 'Most Inspiring Ghanaians insyd de world.

## Ein early life
Na Ophelia Crossland be born to Ghanaian Archaeologist Prof. Leonard Brighton Crossland den Mrs Sarah Crossland wey she grow up insyd Accra plus ein twin bro den her elder sisto Velma Owusu-Bempah. She attend St Mary's Senior High School (Ghana) insyd Korle Gonno, Accra wey she proceed go de Vogue Style School of Fashion and Design by Joyce Ababio wer na dem adjudge am best graduating student insyd 2004.

## Ein job matter
Ophelia Crossland start ein fashion career insyd 2004 wey na she make clothes give prominent personalities insyd Ghana wey dey include de former Speaker of Parliament, Joyce Bamford-Addo, de Chief Justice Georgina Theodora Woods, former First Lady Nana Konadu Agyeman-Rawlings, Gifty Anti, den Joselyn Dumas.

Na dem name am as Swarovski ein West African Ambassador insyd 2017. Swarovski select am make she represent Ghana for dema Fashion Exhibition insyd Dubai. She sanso costume outfits give de cast of Shirley Frimpong Manso ein Love Or Something Like That insyd 2014.

Na dem sanso credit am plus de making of de gown wey Ghana ein Miss Universe representative wearfor de night of de finals insyd Thailand.

Insyd September 2019, na dem announce Crossland as Africa den Ghana ein sole representative for de Global Qipao Invitational Exhibition for de China National Silk Museum Hangzhou, Zhejiang Province. Na de theme give de 2019 exhibition be  "Weddings" wey she create de qipao plus Ghana ein Kente.

Vogue Italia sanso feature ein charity work plus Ghanaian head porters dem popularly know as Kayayei insyd fashion.

## Ein life matter
She marry Ghanaian Broadcaster den fashion designer, Kofi Okyere Darko (KOD) wey dem get two daughters.

## Ein awards
Womenswear designer of de Year for de 2018 Glitz Style Awards

She sanso win de best wardrobe den costume designer for ein work plus ''Love Or Something Like That'' for de Ghana Movie Awards.

Winner of de Swarovski Training Workshop Award den Swarovski Brand Ambassador

## References

## External links

* Official Website
* Instagram
Osino

**Osino** be a town den de capital of Fanteakwa South district, of de Eastern Region of Ghana, wey dey locate for de Accra-Kumasi highway between Anyinam den Bunsu Junction. Ebe a semi-rural agrarian setting popular for de street-hawking of de sweetened boiled maize dough delicacy dem know as de "Osino Graphic".

De town be de location of de Osino Presbyterian Secondary Technical School wey ebe known for de mining of gold. De school be second cycle institution.

## References
Ofoase-Ayirebi (Ghana parliament constituency)

**Ofoase** den **Ayirebi** be two of de four area councils wey dey constitute de Akyemansa District.

Kojo Oppong Nkrumah be de member of parliament give de constituency. Dem elect am for New Patriotic Party (NPP) dema ticket top wey he win majority of 17,796  votes cam turn de MP. He represent de constituency for de 7th parliament of de 4th Republic wey happen for 7th December 2016 insyd.

## References
Osu Castle

**Osu Castle** (dem sanso know am as **Fort Christiansborg** anaa de **Castle**) be a castle wey dey locate insyd Osu, Ghana, for de coast of de Gulf of Guinea insyd Africa.

Denmark-Norway wey dem build a substantial fort for de 1660s insyd, after dem change de ownership between Denmark-Norway, Portugal, de Akwamu, Britain, den finally post-Independence Ghana. Under Denmark–Norway control na e be de capital of de Danish Gold Coast, wey dem dey hold den dispatch enslaved people overseas.

For 1902, Osu Castle cam turn de seat of government for Ghana insyd buh now dem move am go Golden Jubilee House.

Secof ein testimony go European dema colonial influence for West Africa den de Atlantic slave trade insyd, dem inscribe de castle for de UNESCO World Heritage List top for 1979 insyd plus chaw oda castles den forts for Ghana insyd.

## Features
Osu Castle no longer be de government ein seat. Government ein seat now be de Jubilee House. Dem gazette dis name after dem change am from ein former name, De Flagstaff House. Chaw international dignitaries visit de castle while dem dey de region insyd, wey dey include U.S. Presidos Richard Nixon, Bill Clinton, Barack Obama den German Chancellor Gerhard Schröder. Dem built additional rooms so say e go accommodate Queen Elizabeth II ein visit for 1961 insyd, one year after Ghana turn republic.

Now nu dem make de castle get chaw extensions to de original wey thus e dey in unorthodox shape.E get chaw facilities wey employees dey use, wey dey include clinic, café, shopping centre den post office. E still dey accommodate permanent garrison. De extensive gardens dey feature wide plants variety, both local den ones dem import, wey dem employ 30 people. Dem dey use dem for de presido ein outdoor receptions den parties. Dem dey close de Castle to walk-in visitors.
## Gallery

File:Osu Castle 3.jpg|alt=|Osu Castle, dem san know as Fort Christiansborg be castle wey dey locate for Accra insyd.
File:Osu Castle 1.jpg|alt=|Osu Castle, dem san know as Fort Christiansborg be castle wey dey locate for Accra insyd.
File:Osu Castle 2.jpg|alt=|Osu Castle, dem san know as Fort Christiansborg be castle wey dey locate for Accra insyd.
File:The Osu Castle.jpg|alt=|Christianborg Castle, Ghana
File:Christianborg castle 5.jpg|Christianborg Castle, Ghana
File:Christianborg castle 9.jpg|Christianborg Castle, Ghana


## References


## Sources

* Albert van Dantzig; Barbara Priddy, *A Short History of the Forts and Castles of Ghana* (Accra: Liberty Press, 1971).

## External links

* Ghana Museums and Monuments Board
Otuo-Akyampong Boakye

**Otuo-Akyampong Boakye** (OAB) be Ghanaian researcher, teacher, storyteller, environmentalist wey he sana be de founder of Eco-Warriors Movement, a non-profit organization wey de focus on raising awareness of de plight of de environment, reaffirm humanity's inherent connection den dependence for nature top, den issue a call to action to repair and conserve nature for posterity. 2012 insyd, he fini ein undergraduate studies for Biological Science insyd for the Kwame Nkrumah University of Science and Technology (KNUST) for Ghana insyd. As he graduate from KNUST, he sana enroll insyd a graduate program from de same university where he graduate plus Masters insyd Environmental Science for 2016 insyd.

Otuo-Akyampong be social entrepreneur wey dey run  business base on de principles of people, planet, prosperity, peace, den partnership. He get experience for land reclamation den climate actions for indigenous communities insyd. 2022 insyd, Otuo lead de Eco-Warriors Movement make dem launch an initiative wey go translate environmental information into sign language den local languages like Twi, Ewe den de Ga language. He be an award-winning SDG 13 advocate for Ghana insyd, de winner of de United Nations Food and Agricultural Organization's Youth Forestry Change Maker Award, wey he sana be finalist insyd de Global Landscape Forum's Landscape Stewards awards insyd 2020.

## References
PM (Di Asa winner)

**Precious Mensah** better known by ein stage name **PM**, be Ghanaian market woman wey win de 2019 edition of Di Asa, reality show wey dey feature sam selected fat market women wey dey de 16 regions of Ghana. Dese women (wey dema name san be queens for de competition insyd) dey compete for dancing competition insyd wey dem dey reward dem at de end of de competition.

## Dubai controversy
As part of ein rewards say she win de competition, na dem dey expect say PM togeda plus de first den second runners up go goo for all expense paid trip for Dubai.

## References
Paa Kwesi Nduom

**Paa Kwesi Nduom** anaa **Papa Kwasi Nduom**, (dem born am February 15, 1953) be business consultant den politician den founding member for Ghana ein Progressive People's Party. He be three-time nominee for presido, na he be de MP give de Komenda-Edina-Eguafo-Abirem constituency wey he san serve as minister of state in various portfolios for Kufuor ein government insyd between 2001 den 2007. 

## Ein early life den education
Dem born Paa Kwesi Ndoum for Elmina for de Central Region for Ghana insyd. Dem name am Joseph Hubster Yorke Jr after ein poppie. He get ein secondary education for St. Augustine's College for Cape Coast insyd, wey he obtain both de General Certificate of Education (GCE) Ordinary den Advanced Levels("O" level and "A" levels). He proceed go de United States wey he go obtain Bachelor of Arts (Economics) degree for University of Wisconsin–Milwaukee for 1975 insyd. he sanso go pursue Master's degree for Management insyd (1977) den Ph.D (Service Delivery Systems) for 1982 insyd for de same varsity.

## Ein family
Nduom marry Yvonne Nduom, management specialist den graduate for de University of Cape Coast for Ghana insyd den de University of Wisconsin for de United States insyd. Dey marry plus four kiddies, Nana Kweku Nduom, Edjah Kweku Nduom, Chief Nduom, den Nana Aba Nduom. Nana Kweku marry Esinam Julia Nduom (née Baeta) wey dem get daughter, Maame Adjoa Kakraba Nduom. Edjah marry Kelley Nduom (née Coleman).

## Awards den recognitions

* Best Ghanaian Business Personality insyd de year 2015.
## References



## External links

* Official Campaign Website
* Nduom website
* Profile on Ghana Home Page Archived 19 March 2012 at the Wayback Machine
* Pictures of Central Region MPs on GhanaDistricts.com
Northern Region (Ghana)

De **Northern Region** be one of de sixteen regions of Ghana. E dey situate insyd de northern part of de country den dey rank as de second largest of de sixteen regions. Before ein division, e cover an area of 25,000 square kilometres, wey dey represent 10 percent of Ghana's area. Insyd December 2018, na dem create de Savannah Region den North East Region from am. De Northern Region be divided into 16 districts. De region ein capital be Tamale, Ghana ein third largest city.  

## Dema Geography den climate

### Location den size
De Northern Region, wey dey span approximately 25,000 square kilometers, dey stand as Ghana ein Second largest region by land area. E dey share borders plus de North East Region den Savannah Region to de north, den Oti Regions to de south, den neighboring countries, wey dey include de Republic of Togo to de east den La Cote d'voire to de west.

### Climate den vegetation
De Northern Region get a Guinean forest-savanna mosaic ecosystem. De Guinea Savanna be de wettest of de three savanna ecological zones. De vegetation dey consist predominantly of woodlands den grasslands. De wet season be between April den October, while de dry season dey occur from January to March. Der be an average annual rainfall of 750 to 1050&nbsp;mm (30 to 40&nbsp;inches). De highest temperatures be reached insyd March, for de end of de dry season. From late November to March, de north east trade winds dey blow wey dey cause Harmattan. During dis time, temperatures fi vary between 14&nbsp;°C (59&nbsp;°F) for night den 40&nbsp;°C (104&nbsp;°F) during de day.

## Dema Economy
Just like all parts of Ghana, More than half of de economically active population be agriculture. De region dey be one of de most agriculturally important regions wey dey insyd Ghana. Ein get de largest reserve of iron ore.

## Dema Demographics
De Northern Region dey contain much of de territories wey dey de Kingdom of Dagbon den Dagbani be de  language wey dem speak more, den English. Dagbani dey part of de Oti–Volta subfamily insyd de Niger–Congo language family. Other languages wey dem speak for de region insyd include Likpakpaln den Nawuri.

## Tourism

* Naa Gbewaa Palace, Yendi
* Hamamat Shea Butter Village
* Tamale Center for Culture and Arts
* Savanna Centre for Contemporary Art
* Red Clay Studios
* Nkrumah Volini
* Nuku Studios
* Saakpuli Slave wells
* Diarre Napagaduungbanani
* Naa Binbegu Boabab Tree, Yendi
* Buntaga Irrigation Dam
* Sabali (River Oti)
* Nawuni River (White Volta)
* Deutsch Cemetery at Yendi
* Adibo dalila war zones, Adibo

## Districts

De Northern Region of Ghana dey contain 16 districts. 11 be ordinary districts for addition to 1 metropolitan den 4 municipal districts.: Under every municipality, metropolis den districts be chaw towns den villages. 

## Health facilities

Hospitals insyd de Northern Region:

* Tamale Teaching Hospital
* Tamale Central West Hospital 
* Tamale West Hospital
* SDA Hospital
* Yendi Municipal Hospital
* Savelugu Municipal Hospital
* Bimbilla District Hospital
* Kumbungu District Hospital
* Gusheigu District Hospital

## Notable citizens

## References